元悦
参考资料

1 2  《太平御览·卷四百五十四·人事部九十五》：又曰：汝南王悦，字宣礼。性不伦，倜傥难测。无故过杖京兆王愉子宝月，悦国前郎中令北平阳固上疏谏曰：“伏闻殿下乃以小怒过行威罚，诚严训有馀，而慈惠不足。当今主上幼冲，宰辅用事，履冰践霜，兢业犹恐不济，况肆意非彝，任情行事，欲保全福禄，其可得乎？昔龚遂去国，犹献直言，韦孟离朝，不忘本国，况臣忝荷朝私，猥充谬举，伏隶国僚，闻道有岁，敢不尽言！”悦览之大怒。
↑  《魏书·卷二十二·列传第十》：罗夫人生清河文献王怿、汝南文宣王悦。
↑  芦荻编；周俊杰丛书主编. . 郑州市: 河南美术出版社. 2009: 二. ISBN 978-7-5401-1773-3 （中文（简体））.
↑  《魏书·卷八·帝纪第八》：六月壬午朔，封皇弟悦为汝南王。
↑  《北史·卷四·魏本纪第四》：六月壬午朔，封皇弟悦为汝南王。
↑  《资治通鉴·卷一百四十五·梁纪一》：六月，壬午朔，魏立皇弟悦为汝南王。
↑  《魏书·卷二十二·列传第十》：汝南王悦，好读佛经，览书史。为性不伦，俶傥难测。悦妃闾氏，即东海公之女也，生一子，不见礼答。有崔延夏者，以左道与悦游，合服仙药松术之属。时轻与出采芝，宿于城外小人之所。遂断酒肉粟稻，唯食麦饭。又绝房中而更好男色。轻忿妃妾，至加捶挞，同之婢使。悦之出也，妃住于别第。灵太后敕检问之，引入，穷悦事故。妃病杖伏床蓐，疮尚未愈。太后因悦之杖妃，乃下令禁断。令诸亲王及三蕃，其有正妃疾患百日已上，皆遣奏闻。若有犹行捶挞，就削封位。
↑  《北史·卷十九·列传第七》：汝南王悦，好读佛经，览书史，为性不伦，俶傥难测。悦妃闾氏，即东海公之女也，生一子，不见礼答。有崔延夏者，以左道与悦游，合服仙药松术之属，时轻与出采之，宿于城外小人之所。遂断酒肉粟稻，唯食麦饭。又绝房中，而更好男色。轻忿妃妾，至加捶挞，同之婢使。悦之出也，妃住于别第，灵太后敕检问之。引入，穷悦事故。妃病杖床蓐，疮尚未愈。太后因悦杖妃，乃下令禁断。令诸亲王及三蕃，其有正妃病患百日已上，皆遣奏闻。若有犹行捶挞，就削封位。
↑  《魏书·卷九·帝纪第九》：戊申，以中书监、开府仪同三司胡国珍为司徒公，特进、汝南王悦为中书监、仪同三司。
↑  《魏书·卷九·帝纪第九》：乙亥，中书监、仪同三司、汝南王悦坐杀人免官，以王还第。
↑  《北史·卷四·魏本纪第四》：秋七月乙亥，仪同三司、汝南王悦坐杀人免官，以王还第。
↑  《魏书·卷九·帝纪第九》：乙酉，加特进、汝南王悦仪同三司。
↑  《魏书·卷九·帝纪第九》：冬十月乙卯，以骠骑大将军、仪同三司、汝南王悦为太尉公。
↑  《北史·卷四·魏本纪第四》：冬十月乙卯，以仪同三司、汝南王悦为太尉。
↑  《资治通鉴·卷一百四十九·梁纪五》：魏清河王怿死，汝南王悦了无恨元义之意，以桑落酒候之，尽其私佞。义大喜，冬，十月，乙卯，以悦为侍中、大尉。悦就怿子亶求怿服玩，不时称旨，杖亶百下，几死。
1 2  《魏书·卷二十二·列传第十》：及清河王怿为元叉所害，悦了无仇恨之意，乃以桑落酒候伺之，尽其私佞。叉大喜，以悦为侍中、太尉。临拜日，就怿子亶求怿服玩之物，不时称旨。乃召亶，杖之百下。亶居庐未葬，形气羸弱，暴加威挞，阙殆至不济。仍呼阿儿，亲自循抚。阙悦为大锉碓置于州门，盗者便欲斩其手。时人惧其无常，能行异事，奸偷畏之而暂息。
↑  《北史·卷十九·列传第七》：及清河王怿为元叉所害，悦了无仇恨之意，乃以桑落酒候伺之，尽其私佞。叉大喜，以悦为侍中、太尉。临拜日，就怿子亶求怿服玩之物。不时称旨，乃召亶杖之百下。亶居庐未葬，形气羸弱，暴加威挞，殆至不济。仍呼阿儿，亲自循抚。
↑  《魏书修订版校勘记·卷二十二·列传第十·10》：阙仍呼阿儿，亲自循抚。册府卷七一三述元悦事有如下文字：“无故过杖京兆王伦（‘愉字之讹’）子宝月，固虽离国，犹上疏谏曰：‘伏闻殿下乃以小怒过行威罚，诚严训有馀，而慈惠不足。当今主上幼冲，宰辅用事，履冰践霜，兢兢业业，犹恐不济，况肆意非彝，任情用事，欲保全福禄，其可得乎。昔龚遂去国，犹献直言；韦孟离朝，不忘本国。况臣忝属朝私，猥充谬举，伏隶国僚，闻道有岁，敢不尽言。’悦览之大怒。”御览卷四五引后魏书亦有此段文字，个别字有异。按本书卷七十二阳尼传附阳固传云固先曾为京兆王悦郎中令，及“汝南王悦为太尉，选举多非其人，又轻肆檛挞，固以前为元卿，虽离国,犹上疏切谏。事在《悦传》。”此段文字必本自此传，疑即此处阙文，“仍呼阿儿，亲自循抚”所说即是宝月。
↑  《魏书·卷九·帝纪第九》：九月丁酉，库莫奚国遣使朝献。诏侍中、太尉、汝南王悦入居门下，与丞相、高阳王雍参决尚书奏事。
↑  《北史·卷四·魏本纪第四》：九月丁酉，诏太尉、汝南王悦入居门下，与丞相、高阳王雍参决尚书奏事。
↑  《资治通鉴·卷一百四十九·梁纪五》：九月，魏诏侍中、太尉汝南王悦入居门下，与丞相高阳王雍参决尚书奏事。
↑  《魏书·卷九·帝纪第九》：十有二月，萧衍遣将寇边，诏假征南将军崔延伯讨之。以太尉、汝南王悦为太保、徐州刺史。
↑  《北史·卷四·魏本纪第四》：十二月，以太尉、汝南王悦为太保。
↑  《资治通鉴·卷一百四十九·梁纪五》：魏以汝南王悦为太保。
↑  《魏书校勘记·卷二十二·列传第十·九》：悦为大锉碓置于州门　钱氏考异卷三八云：“此悦都督徐州时事，其上又有脱文。”按卷九肃宗纪正光四年十二月称：“以太尉、汝南王悦为太保、徐州刺史。”通志卷一八四下此句上有“迁太保，出为徐州刺史”，当是据纪增。
↑  《北史·卷十九·列传第七》：〔寻迁太保。出为徐州刺史。至州，〕悦乃为大锉碓，置于州门，盗者便欲斩其手。时人惧其无常，能行异事，奸偷畏之而暂息。〔孝昌二年，复领太尉。〕
↑  王新邦, , 《贵州文史丛刊》 (第02期), 2007年, (第02期): 84–93  [2021-06-14], （原始内容存档于2021-08-24）
↑  《魏书·卷九·帝纪第九》：二年春正月庚戌，封广平王怀庶长子、太常少卿诲为范阳王。壬子，以太保、汝南王悦领太尉。
↑  《北史·卷四·魏本纪第四》：壬子，以太保、汝南王悦领太尉。
↑  《资治通鉴·卷一百五十一·梁纪七》：壬子，魏以汝南王悦领太尉。
↑  《北史·卷二十七·列传第十五》：司州牧、汝南王悦嬖近左右丘念，常与卧起。及选州官，多由于念。念常匿悦第，时还其家，道元密访知，收念付狱。悦启灵太后，请全念身，有敕赦之。道元遂尽其命，因以劾悦。
↑  《资治通鉴·卷第一百五十一》：中尉郦道元，素名严猛，司州牧汝南王悦嬖人丘念，弄权纵恣，道元收念付狱；悦请之于胡太后，太后欲赦之，道元杀之，并以劾悦。
↑  《魏书·卷八十九·列传酷吏第七十七》：司州牧、汝南王悦嬖近左右丘念，常与卧起。及选州官，多由于念。念匿于悦第，时还其家，道元收念付狱。悦启灵太后请全之，敕赦之。道元遂尽其命，因以劾悦。是时雍州刺史萧宝夤反状稍露，悦等讽朝廷遣为关右大使，遂为宝夤所害，死于阴盘驿亭。
↑  《资治通鉴·卷第一百五十一》：时宝寅反状已露，悦乃奏以道元为关右大使。
↑  《魏书·卷十·帝纪第十》：是月，汝南王悦、北海王颢、临淮王彧前后奔萧衍，郢州刺史元愿达据城南叛。
↑  《北史·卷五·魏本纪第五》：是月，汝南王悦、北海王颢、临淮王彧前后奔梁。
↑  《梁书·卷三·本纪第三》：时魏大乱，其北海王元颢、临淮王元彧、汝南王元悦并来奔；其北青州刺史元世隽、南荆州刺史李志亦以地降。
↑  《南史·卷七·梁本纪中第七》：是时魏大乱，其北海王颢、临淮王彧、汝南王悦并来奔。
↑  《资治通鉴·卷一百五十二·梁纪八》：魏汝南王悦及东道行台临淮王彧闻河阴之乱，皆来奔。
↑  《梁书·卷三·本纪第三》：甲子，魏汝南王元悦求还本国，许之。
↑  《资治通鉴·卷第一百五十三》：甲子，魏汝南王悦求还国，许之。
↑  《资治通鉴·卷第一百五十四》：六月，丁巳，帝复以魏汝南王悦为魏王。
↑  《梁书·卷三·本纪第三》：六月丁巳，遣魏太保汝南王元悦还北为魏主。庚申，以魏尚书左仆射范遵为安北将军、司州牧，随元悦北讨。
↑  《南史·卷七·梁本纪中第七》：六月丁巳，遣魏汝南王悦还北主魏。庚申，以魏尚书左仆射范遵为司州牧，随悦北侵。
↑  《资治通鉴·卷第一百五十四》：庚申，以魏降将范遵为安北将军、司州牧，从魏王悦北还。
↑  《梁书·卷三·本纪第三》：秋八月庚戌，舆驾幸德阳堂，设丝竹会，祖送魏主元悦。
↑  《南史·卷七·梁本纪中第七》：秋八月庚戌，幸德阳堂，祖魏主元悦。
↑  《资治通鉴·卷第一百五十四》：八月，庚戌，上饯魏王悦于德阳堂，遣兵送至境上。
↑  《资治通鉴·卷第一百五十四》：魏东徐州刺史广牧斛斯椿素依附尔朱荣，荣死，椿惧，闻汝南王悦在境上，乃帅部众弃州归悦。悦授椿侍中、大将军、司空，封灵丘郡公，又为大行台前驱都督。
↑  《魏书·卷二十二·列传第十》：及尔朱荣举兵向洛。既忆入间。疑俄而闻荣肆毒于河阴，遂南奔萧衍。衍立为魏主，号年更兴。衍遣其将军王辩送置于境上，以觊侵逼。
↑  《魏书·卷八十· 列传第六十八》：时萧衍以汝南王悦为魏主，资其士马，次于境上。椿闻大喜，遂率所部弃州归悦，悦授椿使持节、侍中、大将军、领军将军、领左右、尚书左仆射、司空公，封灵丘郡开国公，邑万户，又为大行台前驱都督。会尔朱兆入洛，椿复率所部背悦归兆。
↑  《北史·卷四十九·列传第三十七》：时梁以汝南王悦为魏主，资其士马，次于境上。椿遂弃州归悦。悦授尚书左仆射、司空公，封灵丘郡公，又为大行台前驱都督。会尔朱兆入洛，悦知不逮，南旋。椿复背悦归兆。
↑  《北齐书·卷二十列传第十二》：尔朱荣之死也，东徐州刺史斛斯椿其枝党，内怀忧怖，时梁立魏汝南王悦为魏主，资其士马，送境上，椿遂翻城降悦，则与兰陵太守李义击其偏师，破之。
↑  《北史·卷五十三列传第四十一》：时梁立魏汝南王悦为魏主，资其士马，送之境上，椿遂降悦。
↑  《资治通鉴·卷第一百五十四》：魏王悦改元更兴，闻尔朱兆已入洛，自知不及事，遂南还。斛斯椿复弃悦奔魏。
↑  《梁书·卷三·本纪第三》：以丹阳尹邵陵王纶为扬州刺史。太子右卫率薛法护为平北将军、司州牧，卫送元悦入洛。
↑  《资治通鉴·卷第一百五十五》：以太子右卫率薛法护为司州牧，卫送魏王悦入洛。
1 2  《魏书·卷二十二·列传第十》：及齐献武王既诛荣，以悦高祖子，宜承大业，乃令人示意。悦既至，清狂如故，动为罪失，不可扶持，乃止。出帝初，除大司马。卒。
↑  《北史·卷十九·列传第七》：及尔朱荣举兵向洛，悦遂奔梁。梁武厚相资待。庄帝崩，遂立为魏主，号年更兴。节闵初，遣兵送悦，置于境上，以觊侵逼。及齐神武既诛尔朱，以悦孝文子，宜承大业，乃令人示意。悦既至，清狂如故，动为罪失，乃止。
↑  《资治通鉴·卷一百五十五》：欢以汝南王悦，高祖之子，召欲立之，闻其狂暴无常，乃止。
↑  《魏书·卷十一·帝纪第十一》：己酉，以前太尉公、汝南王悦为侍中、大司马、开府。
↑  《北史·卷五·魏本纪第五》：己酉，以汝南王悦为侍中、大司马，开府。
↑  《资治通鉴·卷一百五十五》：己酉，以汝南王悦为侍中、大司马。
↑  《魏书·卷十一·帝纪第十一》：丁亥，杀大司马、汝南王悦。
↑  《北史·卷五·魏本纪第五》：十二月丁亥，杀大司马、汝南王悦。
↑  《北史·卷十九·列传第七》：孝武以广陵颇有德望，以悦属尊地近，内怀畏忌，故前后害之。
↑  《资治通鉴·卷一百五十五》：魏主以汝南王悦属近地尊，丁亥，杀之。
↑  《魏书校勘记·卷二十二·列传第十·一一》：出帝初除大司马卒　按卷一一出帝纪太昌元年十二月明记元悦被杀。北史卷一九也说悦和前废帝（广陵王恭）并为孝武帝（即出帝）“前后害之”，本不误。此传后半不出北史，但书“卒”，似善终，删节失当。
↑  《北史·卷十九·列传第七》：孝武初，除大司马、开府。孝武以广陵颇有德望，以悦属尊地近，内怀畏忌，故前后害之。赠假黄钺、太师、司州牧，大司马、王如故。谥曰文宣。
↑  《洛阳伽蓝记·卷第二》：绥民里东，崇义里，里内有京兆人杜子休宅。地形显敞，门临御道。时有隐士赵逸，云是晋武时人，晋朝旧事，多所记录。正光初来至京师，见子休宅，叹息曰：“此宅中朝时太康寺也。”时人未之信，遂问寺之由绪。逸云：“龙骧将军王濬平吴之后，始立此寺。本有三层浮图，用砖为之。”指子休园中曰：“此是故处。”子休掘而验之，果得砖数十万，兼有石铭云：“晋太康六年，岁次乙巳，九月甲戌朔，八日辛巳，仪同三司襄阳侯王濬敬造。”时园中果菜丰蔚，林木扶疏，乃服逸言，号为圣人。子休遂舍宅为灵应寺。所得之砖，还为三层浮图。好事者寻问晋朝京师何如今日。逸曰：“晋时民少於今日。王侯第宅与今日相似。”又云：“自永嘉以来二百馀年，建国称王者十有六君，吾皆游其都邑，目见其事。国灭之后，观其史书，皆非实录，莫不推过於人，引善自向。苻生虽好勇嗜酒，亦仁而不杀。观其治典，未为凶暴。及详其史，天下之恶皆归焉。苻坚自是贤主，贼君取位，妄书君恶。凡诸史官，皆是类也。人皆贵远贱近，以为信然。当今之人，亦生愚死智，惑已甚矣！”人问其故。逸曰：“生时中庸之人耳。及其死也，碑文墓志，莫不穷天地之大德，尽生民之能事，为君共尧舜连衡，为臣与伊皋等迹。牧民之官，浮虎慕其清尘；执法之吏，埋轮谢其梗直。所谓生为盗跖，死为夷齐，妄言伤正，华辞损实。”当时构文之士，惭逸此言。步兵校尉李澄问曰：“太尉府前砖浮图，形制甚古，犹未崩毁，未知早晚造？”逸云：“晋义熙十二年，刘裕伐姚泓，军人所作。”汝南王闻而异之，拜为义父。因而问：“何所服饵，以致长年？”逸云：“吾不闲养生，自然长寿。郭璞尝为吾筮云，寿年五百岁。今始逾半。”
↑  《续高僧传·卷第六》：清河王元怿、汝南王元悦并折腰顶礼，咨奉戒训。
↑  毛远明校注. . 北京: 线装书局. 2008年12月: 362–363. ISBN 7-80106-947-1 （中文（繁體））.  使用|accessdate=需要含有|url= (帮助)
↑  《北史·卷十九·列传第七》：子颍，与父俱奔梁，遂卒于江左。
↑  《魏书·卷十二·孝静纪第十二》：秋七月甲戌，封汝南王悦孙绰为琅邪王。
↑  《北史·卷五·魏本纪第五》：秋七月甲戌，封汝南王悦孙绰为琅邪王。